TKN ร่วงกว่า 5% วอลุ่มทะลุ 1.20 พันลบ. คาดถูกเทขายทำกำไรหลังราคาขึ้นแรง
TKN ร่วงกว่า 5% วอลุ่มทะลุ 1.20 พันลบ. คาดถูกเทขายทำกำไรหลังราคาขึ้นแรง ล่าสุด ณ เวลา 10.17 น. ราคาอยู่ที่ 25.75 บาท ลบ 1.50 บาท หรือ 5.50% สูงสุดที่ 26.50 บาท ต่ำสุดที่ 25.50 บาท มูลค่าซื้อขายที่ 1.20 พันล้านบาท
16 พ.ย. 2559

ผู้สื่อข่าวรายงานว่า ราคาหุ้นบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 10.17 น. ราคาอยู่ที่ 25.75 บาท ลบ 1.50 บาท หรือ 5.50% สูงสุดที่ 26.50 บาท ต่ำสุดที่ 25.50 บาท มูลค่าซื้อขายที่ 1.20 พันล้านบาท ขณะที่ดัชนีตลาดหุ้นไทยโดยรวมบวก 0.50%
 
โดยราคาหุ้น TKN ปรับตัวลงแรง คาดนักลงทุนขายทำกำไรหลังราคาหุ้นปรับตัวขึ้นอย่างต่อเนื่อง นับตั้งแต่ราคาหุ้นอยู่ที่ 26.25 บาท เมื่อวันที่ 14 พ.ย.59
ด้าน บล.กรุงศรี แนะนำ “OUTPERFORM” ราคาเป้าหมาย 31 บาท/หุ้น หลังจากไตรมาส 3/59 ทำสถิติกำไรเติบโตต่อเนื่อง (เพิ่มขึ้น 70% จากปีก่อน) อยู่ที่ 202 ล้านบาท ทั้งนี้ปรับเพิ่มประมาณการกำไรขึ้น 6% – 20% สำหรับปี 59-60 จากกำไรที่ดีกว่าคาดและแนวโน้มการเติบโตที่ดีต่อเนื่องปรับคำแนะนำเป็น “ซื้อ” TKN ราคาเป้าหมายใหม่ 31บาท สำหรับปี 17 (จากเดิม 24 บาท) ด้วยการเติบโตที่ยังคงโดดเด่นกว่ากลุ่มอาหาร ด้วย 3Yr CAGR 65%
 